Lav et referat af nedenstående tekst:

Tekst:
Nordjylland Politi modtog lørdag klokken 17.45 en anmeldelse fra en 16-årige pige, der havde haft en ubehagelig oplevelse med en engelsktalende mand  ved byparken Christiansgave i Hjørring. Nordjyllands Politi har nu modtaget yderligere to henvendelser omkring manden, der efter sigende skulle have været meget pågående. Derfor leder politiet nu efter manden. - Det er en mand, der er 25-30 år. Han er cirka 180 centimeter høj og af almindelig bygning. Han er mørk i huden, muligvis af afrikansk afstamning. Han er iført mørkt tøj. I hvert fald en sort regnjakke. Han bærer en mørk cykelhjelm og har ligeledes en mørk cykel. Han beskrives som engelsktalende, men vi udelukker ikke, at han også taler lidt gebrokken dansk, fortæller fungerende politiinspektør Anders Uhrskov, der er leder af patruljetjenesten. Oplevelserne fra borgerne i Hjørring har fået politiet til at skærpe indsatsen i området. I dag har Nordjyllands Politi parkeret en mobil politistation ved Christiansgave, hvori der har siddet to betjente, der har været klar til at tale med byens borgere. - Samtidigt har vi sat et opklaringsarbejde i gang for at finde ud af, hvem manden er, og så har vores patruljer særligt fokus på området. Vores primære formål er er genskabe trygheden. Det er tydeligt, at der er flere, der har været utrygge ved at færdes i området, siger Anders Uhrskov. Den mobile politistation ankom ved Christiansgave klokken 11 i dag og er der frem til sen eftermiddag. Politiet fortsætter med at have den mobile politistation på stedet, så længe de mener, at der er behov for det, oplyser politiinspektøren. - Det er godt at få aktiveret vores mobile politistation i sådan en situation som den her. Så er der er sted, hvor man kan sætte sig ned og snakke med politiet, hvis det er det, som man har behov for. Så fordelen er, at vi egentligt kommer ud til borgerne, i stedet for de skal komme til os, siger han. I øjeblikket fortsætter opklaringsarbejdet, og ifølge Anders Uhrskov har politiet fået mange gode henvendelser. - Der er mange gode beskrivelser af manden. Jeg er ret sikker på, at vores lokale betjente har en fornemmelse af, hvilken retning de skal kigge i.

Referat:
En mørkklædt mand, der kan være af afrikansk afstamning, skaber i øjeblikket utryghed i Hjørring. Det har fået politiet til at reagere.